title: Decizia Consiliului din 26 noiembrie 1990 privind încheierea Acordului sub forma unui schimb de scrisori între Comunitatea Economică Europeană și Principatul Andorra

text:
               11/Volumul 06

               RO

               Jurnalul Ofícial al Uniunii Europene

               144

         31990D0680

               L 374/13

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 26 noiembrie 1990
   privind încheierea Acordului sub forma unui schimb de scrisori între Comunitatea Economică Europeană și Principatul Andorra
   (90/680/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 99 și 113,
   având în vedere propunerea Comisiei,
   având în vedere avizul Parlamentului European (1),
   întrucât, în relațiile comerciale dintre Comunitatea Economică Europeană și Principatul Andorra, regimurile naționale în vigoare în prezent trebuie înlocuite cu un sistem comunitar;
   întrucât, datorită factorilor geografici, istorici și socioeconomici, trebuie să se acorde Principatului Andorra un regim special în domeniul scutirii de drepturi vamale de import, de impozite pe cifra de afaceri și de accize aplicabile mărfurilor care se află în bagajele personale ale pasagerilor;
   întrucât Acordul sub forma unui schimb de scrisori negociat între Comunitatea Economică Europeană și Principatul Andorra a fost semnat la Luxemburg la 28 iunie 1990; întrucât acest acord trebuie aprobat,
   DECIDE:
   Articolul 1
   Acordul sub forma unui schimb de scrisori între Comunitatea Economică Europeană și Principatul Andorra, inclusiv acordul și declarațiile care fac parte din acesta, se aprobă în numele Comunității.
   Textele actelor menționate la primul paragraf se atașează la prezenta decizie.
   Articolul 2
   Președintele Consiliului trimite, în numele Comunității, notificarea prevăzută la articolul 24 din acord (2).

      Adoptată la Bruxelles, 26 noiembrie 1990.

            Pentru Consiliu

            Președintele

         C. DONAT CATTIN

      (1)  Aviz emis la 23 noiembrie 1990 (nepublicat încă în Jurnalul Oficial).

      (2)  JO L 374, 31.12.1990, p. 33.


title: 2014/110/UE: Decizia Comisiei din 25 februarie 2014 de modificare a Deciziei 2007/479/CE privind compatibilitatea cu dreptul Uniunii a măsurilor adoptate de Belgia în temeiul articolului 3a alineatul (1) din Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune

text:
               28.2.2014

               RO

               Jurnalul Oficial al Uniunii Europene

               L 59/39

      DECIZIA COMISIEI

   din 25 februarie 2014
   de modificare a Deciziei 2007/479/CE privind compatibilitatea cu dreptul Uniunii a măsurilor adoptate de Belgia în temeiul articolului 3a alineatul (1) din Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune
   (2014/110/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2010/13/UE a Parlamentului European și a Consiliului din 10 martie 2010 privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale) (1), în special articolul 14 alineatul (2),
   întrucât:

               (1)

               Prin Decizia 2007/479/CE (2), Comisia a decis că măsurile luate în temeiul articolului 3a alineatul (1) din Directiva 89/552/CEE a Consiliului (3) notificată Comisiei de către Belgia la 10 decembrie 2003 sunt compatibile cu dreptul comunitar. Această decizie a fost pronunțată de Curtea de Justiție (4).

               (2)

               Articolul 3a din Directiva 89/552/CEE se înlocuiește cu articolul 14 din Directiva 2010/13/UE.

               (3)

               Prin scrisoarea din data de 19 noiembrie 2013, Regatul Belgiei a notificat Comisiei Ordinul din 17 ianuarie 2013 adoptat de Guvernul Comunității franceze din Belgia, de modificare a măsurilor aplicabile Comunității franceze din Belgia.

               (4)

               Comisia a constatat că Ordinul din 17 ianuarie 2013 adoptat de Guvernul Comunității franceze din Belgia prevede doar actualizări terminologice și modificări foarte limitate și formale ale acelorași măsuri care au fost comunicate inițial Comisiei în 2003, care au fost revizuite de aceasta și în urma cărora Comisia a adoptat decizia menționată în considerentul 1. Acest ordin aduce doar actualizări formale și terminologice acestor măsuri. Mai exact, înlocuiește titlul măsurii; înlocuiește, în text, termenul „televiziune” cu termenul „televiziune liniară”; modifică definiția unui „post de televiziune” ca fiind cel care exercită un drept exclusiv cu privire la un eveniment de importanță majoră (fără ca prin această schimbare terminologică să se acopere alte tipuri de posturi de televiziune decât cele la care se referă măsurile notificate inițial); și reafirmă dreptul acestuia din urmă de a difuza astfel de evenimente printr-un serviciu liniar care nu se califică drept televiziune gratuită dacă exploatarea acestora a fost oferită furnizorilor de astfel de servicii.

               (5)

               Comisia a informat celelalte state membre că Guvernul Comunității franceze din Belgia a intenționat și a reușit în final să adopte măsuri de modificare, astfel cum se menționează în considerentul 3, în cadrul celei de a 34-a și 38-a reuniuni a comitetului instituit în temeiul articolului 29 din Directiva 2010/13/UE,

         ADOPTĂ PREZENTA DECIZIE:
   Articolul 1
   Decizia 2007/479/CE se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Măsurile prevăzute în temeiul articolului 3a alineatul (1) din Directiva 89/552/CEE și notificate de Belgia Comisiei la 10 decembrie 2003, astfel cum au fost publicate în Jurnalul Oficial al Uniunii Europene C 158 din 29 iunie 2005 și modificate de către o măsură, publicată în Monitorul belgian din 19 martie 2013 [C-2013/29212], p. 16401, și notificate Comisiei în temeiul articolului 14 alineatul (2) din Directiva 2010/13/UE a Parlamentului European și a Consiliului (5) la 26 noiembrie 2013, sunt compatibile cu dreptul Uniunii.

               2.

               Se introduce următorul articol 3:
               „Articolul 3
               Măsurile adoptate de Belgia, de modificare a măsurilor luate în temeiul articolului 3a alineatul (1) din Directiva 89/552/CEE și stabilite în anexa A, se publică în Jurnalul Oficial al Uniunii Europene, în conformitate cu articolul 14 alineatul (2) din Directiva 2010/13/UE.”

               3.

               Se introduce anexa A, în conformitate cu anexa la prezenta decizie.

         Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 25 februarie 2014.

            Pentru Comisie

            Președintele

         José Manuel BARROSO

      (1)  JO L 95, 15.4.2010, p. 1.

      (2)  Decizia 2007/479/CE a Comisiei din 25 iunie 2007 privind compatibilitatea cu dreptul comunitar a măsurilor adoptate de Belgia în temeiul articolului 3a alineatul (1) din Directiva 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune (JO L 180, 10.7.2007, p. 24).

      (3)  Directiva 89/552/CEE a Consiliului din 3 octombrie 1989 privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune (JO L 298, 17.10.1989, p. 23).

      (4)  Hotărârea din 18 iulie 2013, FIFA/Comisia, C-204/11 P, nepublicată în Repertoriu.

      (5)  Directiva 2010/13/UE a Parlamentului European și a Consiliului din 10 martie 2010 privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale) (JO L 95, 15.4.2010, p. 1).”

      ANEXĂ

            „ANEXA A

               Publicare în temeiul articolului 14 din Directiva 2010/13/UE privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale)

            Dispozițiile adoptate de Belgia, de modificare a măsurilor luate în temeiul articolului 3a din Directiva 89/552/CEE, sunt prezentate în Ordinul Guvernului Comunității franceze din 17 ianuarie 2013, publicat în Monitorul belgian la 19 martie 2013.
            17 ianuarie 2013 – Ordinul Guvernului Comunității franceze de modificare a Ordinului Guvernului Comunității franceze din 8 iunie 2004 de desemnare a evenimentelor de interes major și de stabilire a modalităților prin care membrii Comunității franceze pot avea acces la acestea, prin intermediul unui post de televiziune gratuită.

               Articolul 1. Titlul Ordinului Guvernului Comunității franceze din 8 iunie 2004 de desemnare a evenimentelor de interes major și de stabilire a modalităților prin care membrii Comunității franceze pot avea acces la acestea, prin intermediul unui post de televiziune gratuită, a fost modificat după cum urmează:

               «Ordinul de stabilire a evenimentelor de interes major și a modalităților de difuzare a acestora».

               Articolul 2. Articolul 2 din Ordin se înlocuiește cu textul următor:

               «Postul de televiziune liniară, inclusiv postul de televiziune RTBF, care intenționează să exercite un drept exclusiv de difuzare pe care îl deține asupra unui eveniment de importanță majoră, trebuie să îl difuzeze cu ajutorul unui serviciu de televiziune liniară gratuită, în conformitate cu anexa la prezentul ordin.»

               Articolul 3. În cadrul ordinului se inserează articolul 2a având următorul text:

                           «§ 1

                           Postul de televiziune liniară care intenționează să exercite un drept de exclusivitate pe care îl deține asupra unui eveniment din anexă poate să difuzeze acest eveniment prin intermediul unui serviciu de televiziune liniară cu plată, dacă respectă următoarele condiții:

                                       —

                                       acesta a propus posturilor de televiziune liniară să difuzeze acest eveniment prin intermediul unui serviciu de televiziune liniară gratuită, conform modalităților menționate în anexa la prezentul ordin;

                                       —

                                       această propunere a fost formulată într-un termen rezonabil și în condiții, mai ales financiare, care țin seama de piața drepturilor de retransmisie;

                                       —

                                       posturile de televiziune liniară gratuită cărora le-a fost propus dreptul de difuzare nu au intenționat să achiziționeze acest drept într-un termen rezonabil.

                           § 2.

                           În caz de dezacord între postul de televiziune liniară care deține drepturile de exclusivitate asupra evenimentului și un post de televiziune liniară gratuită cu privire la condițiile propunerii de difuzare, în special cele financiare, aceștia trimit autorității jurisdicționale sau administrative competente sau spre arbitraj litigiul dintre ei. Dacă postul de televiziune liniară gratuită refuză condițiile de achiziționare a dreptului de retransmisie stabilite la încheierea acestei proceduri, postul de televiziune liniară care deține exclusivitatea poate difuza evenimentul prin intermediul unui serviciu de televiziune liniară cu plată.»

               Articolul 4. Articolul 3 din ordin se înlocuiește cu textul următor:

                           «§ 1

                           Postul de televiziune liniară care a dobândit un drept de difuzare în direct și integral pentru un eveniment poate să amâne difuzarea respectivului eveniment prin intermediul unui serviciu de televiziune liniară gratuită în următoarele cazuri:

                                       —

                                       în cazul în care evenimentul are loc în intervalul cuprins între ora 0.00 și ora 8.00 a.m., ora Belgiei;

                                       —

                                       în cazul în care evenimentul coincide cu un program de știri sau de informații generale difuzat în mod obișnuit de postul de televiziune respectiv la acea oră;

                                       —

                                       în cazul în care evenimentul se compune din elemente care au loc simultan.

                           § 2.

                           Atunci când postul de televiziune liniară care face obiectul alineatului (1) și-a dobândit dreptul de difuzare în direct și integral în conformitate cu articolul 2a, postul de televiziune liniară care și-a cedat dreptul de exclusivitate în conformitate cu articolul 2a are dreptul de a difuza evenimentul după cum dorește, cu ajutorul unui serviciu de televiziune liniară cu plată.»

               Articolul 5. La articolul 4 din ordin, cuvintele «posturi de televiziune ale Comunității franceze» se înlocuiesc cu «posturi de televiziune liniară».

               Articolul 6. Ministrul pentru audiovizual este responsabil de punerea în aplicare a prezentului ordin.

               Bruxelles, 17 ianuarie 2013.

                     Ministrul Culturii, Audiovizualului, Sănătății și Egalității de Șanse

                  Doamna F. LAANAN”


title: Decizia 2008/976/JAI a Consiliului din 16 decembrie 2008 privind Rețeaua Judiciară Europeană

text:
               24.12.2008

               RO

               Jurnalul Oficial al Uniunii Europene

               L 348/130

      DECIZIA 2008/976/JAI A CONSILIULUI

   din 16 decembrie 2008
   privind Rețeaua Judiciară Europeană
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 și articolul 34 alineatul (2) litera (c),
   având în vedere inițiativa Regatului Belgiei, a Republicii Cehe, a Republicii Estonia, a Regatului Spaniei, a Republicii Franceze, a Republicii Italiene, a Marelui Ducat al Luxemburgului, a Regatului Țărilor de Jos, a Republicii Austria, a Republicii Polone, a Republicii Portugheze, a Republicii Slovenia, a Republicii Slovace și a Regatului Suediei,
   având în vedere avizul Parlamentului European (1),
   întrucât:

               (1)

               Prin Acțiunea comună 98/428/JAI (2), Consiliul a constituit Rețeaua Judiciară Europeană care și-a demonstrat utilitatea în facilitarea cooperării judiciare în materie penală.

               (2)

               În conformitate cu articolul 6 din Convenția privind asistența judiciară reciprocă în materie penală între statele membre ale Uniunii Europene (3), asistența judiciară reciprocă are loc prin contacte directe între autoritățile judiciare competente. Această descentralizare a asistenței judiciare reciproce este în prezent pusă în aplicare pe scară largă.

               (3)

               Principiul recunoașterii reciproce a deciziilor judiciare în materie penală este pus în aplicare treptat. Acesta nu confirmă numai principiul contactelor directe între autoritățile judiciare competente, dar și accelerează procedurile și asigură caracterul integral judiciar al acestora.

               (4)

               Efectul acestor schimbări asupra cooperării judiciare s-a amplificat odată cu extinderea Uniunii Europene în 2004 și în 2007. Ca urmare a acestei evoluții, Rețeaua Judiciară Europeană este în prezent și mai necesară decât în momentul constituirii sale și, prin urmare, ar trebui consolidată.

               (5)

               Prin Decizia 2002/187/JAI (4) Consiliul a înființat Eurojust în vederea îmbunătățirii coordonării și cooperării între autoritățile competente din statele membre. Decizia 2002/187/JAI prevede că Eurojust întreține relații privilegiate cu Rețeaua Judiciară Europeană, bazate pe consultare și complementaritate.

               (6)

               Cei cinci ani de coexistență a Eurojust cu Rețeaua Judiciară Europeană au demonstrat atât necesitatea de a menține ambele structuri, cât și necesitatea de clarificare a relațiilor dintre acestea.

               (7)

               Nicio dispoziție a acestei decizii nu poate fi interpretată ca afectând independența de care dispun punctele de contact conform legislației naționale.

               (8)

               Este necesar să se consolideze cooperarea judiciară dintre statele membre și să se permită punctelor de contact ale Rețelei Judiciare Europene și Eurojust să comunice în acest scop ori de câte ori este necesar, în mod direct și într-un mod mai eficient printr-o conexiune de telecomunicații securizată.

               (9)

               Acțiunea comună 98/428/JAI ar trebui abrogată și înlocuită cu prezenta decizie,

         DECIDE:
   Articolul 1
   Constituire
   Rețeaua de puncte de contact judiciare constituită între statele membre în temeiul Acțiunii comune 98/428/JAI, denumită în continuare „Rețeaua Judiciară Europeană”, continuă să funcționeze în conformitate cu dispozițiile prezentei decizii.
   Articolul 2
   Compunere
   (1)   Rețeaua Judiciară Europeană este compusă, luând în considerare normele constituționale, cutumele juridice și structura internă a fiecărui stat membru, din autoritățile centrale care răspund de cooperarea judiciară internațională și din autoritățile judiciare sau alte autorități competente cu responsabilități specifice în contextul cooperării internaționale.
   (2)   Se instituie unul sau mai multe puncte de contact în fiecare stat membru în conformitate cu normele sale interne și cu repartizarea internă a competențelor, asigurându-se acoperirea efectivă a întregului teritoriu al statului membru respectiv.
   (3)   Fiecare stat membru numește un corespondent național al Rețelei Judiciare Europene dintre punctele de contact.
   (4)   Fiecare stat membru numește un corespondent național tehnic al Rețelei Judiciare Europene.
   (5)   Fiecare stat membru se asigură că punctele sale de contact dețin atribuții în legătură cu cooperarea judiciară în materie penală și cunosc o limbă a Uniunii Europene la un nivel adecvat, alta decât limba lor națională, ținând cont de nevoia de a putea comunica cu punctele de contact din celelalte state membre.
   (6)   Atunci când magistrații de legătură menționați în Acțiunea comună 96/277/JAI a Consiliului din 22 aprilie 1996 privind instituirea unui cadru pentru schimbul de magistrați de legătură în vederea îmbunătățirii cooperării judiciare între statele membre ale Uniunii Europene (5) au fost numiți într-un stat membru și au atribuții similare celor prevăzute la articolul 4 din prezenta decizie și încredințate punctelor de contact, aceștia sunt puși în legătură cu Rețeaua Judiciară Europeană și cu conexiunea de telecomunicații securizată în temeiul articolului 9 din prezenta decizie, de către statul membru care desemnează magistratul de legătură în fiecare caz, în conformitate cu procedurile stabilite de statul membru respectiv.
   (7)   Comisia desemnează un punct de contact pentru domeniile care intră în sfera sa de competență.
   (8)   Rețeaua Judiciară Europeană dispune de un secretariat care răspunde de administrarea rețelei.
   Articolul 3
   Modul de funcționare a rețelei
   Rețeaua Judiciară Europeană funcționează în special în următoarele trei moduri:

               (a)

               facilitează stabilirea de contacte potrivite între punctele de contact din diferitele state membre pentru îndeplinirea atribuțiilor prevăzute la articolul 4;

               (b)

               organizează reuniuni periodice ale reprezentanților statelor membre în conformitate cu procedurile prevăzute la articolele 5 și 6;

               (c)

               furnizează în mod constant anumite informații generale actualizate, mai ales cu ajutorul unei rețele de telecomunicații adecvate, în conformitate cu procedurile prevăzute la articolele 7, 8 și 9.

         Articolul 4
   Atribuțiile punctelor de contact
   (1)   Punctele de contact sunt intermediari activi, având sarcina de a facilita cooperarea judiciară dintre statele membre, în special în cadrul acțiunilor de combatere a formelor grave de criminalitate. Punctele de contact sunt disponibile pentru a permite stabilirea unor contacte directe cât mai potrivite între autoritățile judiciare locale și celelalte autorități competente din statul lor membru și punctele de contact din alte state membre și autoritățile judiciare locale și alte autorități competente din alte state membre.
   Dacă este necesar, acestea se pot deplasa pentru a întâlni puncte de contact din alte state membre, pe baza unui acord între administrațiile în cauză.
   (2)   Punctele de contact furnizează autorităților judiciare locale din statul lor membru și punctelor de contact și autorităților judiciare locale din alte state membre informații de natură juridică și practică necesare acestora pentru pregătirea în mod eficient a unei cereri de cooperare judiciară sau pentru îmbunătățirea cooperării judiciare în general.
   (3)   La nivelul la care acționează, punctele de contact promovează și participă la organizarea de sesiuni de formare în domeniul cooperării judiciare destinate autorităților competente din statul lor membru, după caz, în cooperare cu Rețeaua Europeană de Formare Judiciară.
   (4)   În afara atribuțiilor sale în calitate de punct de contact menționate la alineatele (1)-(3), corespondentul național este, în special:

               (a)

               responsabil, în propriul stat membru, de aspectele privind funcționarea internă a rețelei, inclusiv de coordonarea cererilor de informații și a răspunsurilor oferite de autoritățile naționale competente;

               (b)

               principala persoană responsabilă de contactele cu secretariatul Rețelei Judiciare Europene, inclusiv pentru participarea la reuniunile menționate la articolul 6;

               (c)

               responsabil, atunci când i se cere, de emiterea unui aviz privind numirea de noi puncte de contact.

         (5)   Corespondentul național tehnic al Rețelei Judiciare Europene, care poate fi, de asemenea, unul dintre punctele de contact menționate la alineatele (1)-(4), se asigură că informațiile privind propriul stat membru menționate la articolul 7 sunt puse la dispoziție și actualizate în conformitate cu articolul 8.
   Articolul 5
   Obiectivele și locul desfășurării reuniunilor plenare ale punctelor de contact
   (1)   Obiectivele reuniunilor plenare ale Rețelei Judiciare Europene, la care sunt invitate cel puțin trei puncte de contact din partea fiecărui stat membru, sunt următoarele:

               (a)

               să permită punctelor de contact să se cunoască între ele și să facă schimb de experiență, în special în ceea ce privește funcționarea rețelei;

               (b)

               să ofere un forum pentru discutarea problemelor practice și juridice întâlnite de statele membre în contextul cooperării judiciare, în special în ceea ce privește punerea în aplicare a măsurilor adoptate de Uniunea Europeană.

         (2)   Experiența relevantă dobândită în cadrul Rețelei Judiciare Europene este transmisă Consiliului și Comisiei pentru a servi ca bază de discuții cu privire la posibile modificări legislative și îmbunătățiri practice în domeniul cooperării judiciare internaționale.
   (3)   Reuniunile prevăzute la alineatul (1) sunt organizate periodic și cel puțin de trei ori pe an. O dată pe an reuniunea poate fi organizată la sediul Consiliului în Bruxelles sau la sediul Eurojust în Haga. Două puncte de contact ale fiecărui stat membru sunt invitate la reuniunile organizate la sediul Consiliului și al Eurojust.
   Cu toate acestea, se pot organiza reuniuni și în statele membre, pentru a permite punctelor de contact din toate statele membre să întâlnească autorități din statul membru gazdă, altele decât punctele sale de contact, și să viziteze organismele specifice din statul membru respectiv care au responsabilități în contextul cooperării judiciare internaționale sau al combaterii anumitor forme grave de criminalitate. Punctele de contact participă la aceste reuniuni pe cheltuială proprie.
   Articolul 6
   Reuniunile corespondenților
   (1)   Corespondenții naționali ai Rețelei Judiciare Europene se reunesc ad hoc, cel puțin o dată pe an, în funcție de nevoile constatate de membrii săi, la invitația corespondentului național al statului membru care deține Președinția Consiliului, care ține seama, de asemenea, de dorințele statelor membre cu privire la oportunitatea reuniunilor corespondenților. În cadrul acestor reuniuni sunt discutate, în special, aspecte administrative privind rețeaua.
   (2)   Corespondenții naționali tehnici ai Rețelei Judiciare Europene se reunesc ad hoc, cel puțin o dată pe an, în funcție de nevoile constatate de membrii săi, la invitația corespondentului național tehnic al statului membru care deține Președinția Consiliului. Reuniunile privesc aspectele menționate la articolul 4 alineatul (5).
   Articolul 7
   Conținutul informațiilor diseminate în cadrul Rețelei Judiciare Europene
   Secretariatul Rețelei Judiciare Europene pune la dispoziția punctelor de contact și a autorităților judiciare competente următoarele informații:

               (a)

               informații complete privind punctele de contact din fiecare stat membru însoțite, când este necesar, de o explicație privind responsabilitățile acestora la nivel național;

               (b)

               un instrument de tehnologie informațională care să permită autorității solicitante sau emitente dintr-un stat membru să identifice autoritatea din alt stat membru competentă pentru a primi și executa cererea sa, precum și deciziile sale privind cooperarea judiciară, inclusiv instrumentele de punere în aplicare a principiului recunoașterii reciproce;

               (c)

               informații concise de natură juridică și practică privind sistemele judiciare și procedurale din statele membre;

               (d)

               textele instrumentelor juridice relevante și, pentru convențiile în vigoare, textele declarațiilor și ale rezervelor.

         Articolul 8
   Actualizarea informațiilor
   (1)   Informațiile distribuite prin intermediul Rețelei Judiciare Europene se actualizează în permanență.
   (2)   Este responsabilitatea individuală a fiecărui stat membru să verifice exactitatea datelor din sistem și să informeze secretariatul Rețelei Judiciare Europene de îndată ce o informație referitoare la unul dintre cele patru puncte menționate la articolul 7 trebuie modificată.
   Articolul 9
   Instrumente de telecomunicații
   (1)   Secretariatul Rețelei Judiciare Europene asigură punerea la dispoziție a informațiilor prevăzute la articolul 7 pe o pagină de Internet actualizată în permanență.
   (2)   Este constituită o conexiune de telecomunicații securizată pentru activitatea operațională a punctelor de contact ale Rețelei Judiciare Europene. Stabilirea conexiunii de telecomunicații securizate este finanțată din bugetul general al Uniunii Europene.
   Stabilirea conexiunii de telecomunicații securizate permite fluxul de date și de cereri de cooperare judiciară între statele membre.
   (3)   Conexiunea de telecomunicații securizată menționată la alineatul (2) poate fi folosită, de asemenea, de către corespondenții naționali ai Eurojust, corespondenții naționali ai Eurojust pe probleme legate de terorism, membrii naționali ai Eurojust și magistrații de legătură numiți de Eurojust, în cadrul activității lor operaționale. Aceasta poate fi conectată la sistemul Eurojust de gestionare a cazurilor menționat la articolul 16 din Decizia 2002/187/JAI.
   (4)   Nicio dispoziție a prezentului articol nu poate fi înțeleasă ca aducând atingere contactelor directe dintre autoritățile judiciare competente, astfel cum sunt prevăzute în instrumentele privind cooperarea judiciară, precum articolul 6 din Convenția privind asistența reciprocă în materie penală între statele membre ale Uniunii Europene.
   Articolul 10
   Relațiile dintre Rețeaua Judiciară Europeană și Eurojust
   Rețeaua Judiciară Europeană și Eurojust întrețin relații privilegiate între ele, bazate pe consultare și complementaritate, în special între punctele de contact ale unui stat membru, membrul național al aceluiași stat în cadrul Eurojust și corespondenții naționali ai Rețelei Judiciare Europene și ai Eurojust. Pentru a garanta o cooperare eficientă, se adoptă următoarele măsuri:

               (a)

               Rețeaua Judiciară Europeană pune la dispoziția Eurojust informațiile centralizate menționate la articolul 7 și conexiunea de telecomunicații securizată instituită în temeiul articolului 9;

               (b)

               punctele de contact ale Rețelei Judiciare Europene își informează, de la caz la caz, propriul stat membru cu privire la toate cazurile pentru care consideră Eurojust a fi într-o poziție mai bună pentru a le trata;

               (c)

               membrii naționali ai Eurojust pot participa la reuniuni ale Rețelei Judiciare Europene, la invitația acesteia din urmă.

         Articolul 11
   Bugetul
   Pentru a-i permite Rețelei Judiciare Europene să-și îndeplinească atribuțiile, bugetul Eurojust include o parte consacrată activităților secretariatului Rețelei Judiciare Europene.
   Articolul 12
   Aplicare teritorială
   Regatul Unit îl informează în scris pe președintele Consiliului cu privire la momentul din care dorește să aplice prezenta decizie Insulelor Anglo-Normande și Insulei Man. Consiliul adoptă o decizie cu privire la această solicitare.
   Articolul 13
   Evaluarea funcționării Rețelei Judiciare Europene
   (1)   La fiecare doi ani de la 24 decembrie 2008, Rețeaua Judiciară Europeană prezintă Parlamentului European, Consiliului și Comisiei un raport privind activitățile sale și gestionarea efectuată.
   (2)   Rețeaua Judiciară Europeană poate indica, de asemenea, în raportul menționat la alineatul (1), orice probleme legate de politica din domeniul dreptului penal din cadrul Uniunii Europene evidențiate ca urmare a activităților Rețelei Judiciare Europene, aceasta putând, de asemenea, să formuleze propuneri pentru îmbunătățirea cooperării judiciare în materie penală.
   (3)   Rețeaua Judiciară Europeană poate, de asemenea, prezenta orice raport sau orice alte informații cu privire la funcționarea sa care ar putea fi solicitate de Consiliu.
   (4)   Consiliul efectuează la fiecare patru ani de la 24 decembrie 2008 o evaluare a funcționării Rețelei Judiciare Europene pe baza unui raport întocmit de Comisie în cooperare cu Rețeaua Judiciară Europeană.
   Articolul 14
   Abrogarea Acțiunii comune 98/428/JAI
   Acțiunea comună 98/428/JAI se abrogă.
   Articolul 15
   Efecte
   Prezenta decizie produce efecte de la data publicării în Jurnalul Oficial al Uniunii Europene.

      Adoptată la Bruxelles, 16 decembrie 2008.

            Pentru Consiliu

            Președintele

         R. BACHELOT-NARQUIN

      (1)  Avizul din 2 septembrie 2008 (nepublicat încă în Jurnalul Oficial).

      (2)  JO L 191, 7.7.1998, p. 4.

      (3)  JO C 197, 12.7.2000, p. 3.

      (4)  JO L 63, 6.3.2002, p. 1.

      (5)  JO L 105, 27.4.1996, p. 1.


title: Decizia Comisiei din 7 iulie 1997 de stabilire a listelor provizorii cu unitățile din țări terțe din care statele membre autorizează importurile de carne de iepure și de vânat de crescătorie (Text cu relevanță pentru SEE)

text:
               03/Volumul 22

               RO

               Jurnalul Ofícial al Uniunii Europene

               27

         31997D0467

               L 199/57

               JURNALUL OFÍCIAL AL UNIUNII EUROPENE

      DECIZIA COMISIEI

   din 7 iulie 1997
   de stabilire a listelor provizorii cu unitățile din țări terțe din care statele membre autorizează importurile de carne de iepure și de vânat de crescătorie
   (Text cu relevanță pentru SEE)
   (97/467/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 95/408/CE a Consiliului din 22 iunie 1995 privind condițiile de alcătuire, pentru o perioadă limitată, a listelor provizorii de unități din țări terțe de la care statele membre sunt autorizate să importe anumite produse de origine animală, produse pescărești sau moluște bivalve vii (1), astfel cum a fost modificată ultima dată prin Decizia 97/34/CE (2), în special articolul 2 alineatul (1) și articolul 7,
   întrucât Decizia 94/278/CE (3) a Comisiei, astfel cum a fost modificată ultima dată prin Decizia 96/344/CE (4), stabilește o listă de țări terțe din care statele membre autorizează importul de carne de iepure;
   întrucât s-a stabilit o listă cu țări terțe din care statele membre autorizează importurile de carne de vânat de crescătorie în temeiul Directivei 92/118/CEE (5) a Consiliului, asrfel cum a fost modificată ultima dată prin Directiva 96/90/CE (6);
   întrucât, pentru multe dintre țările incluse în lista respectivă, cerințele de sănătate animală și de certificare veterinară privitoare la importul de produse din carne de iepure și de vânat de crescătorie au fost stabilite prin Decizia 97/219/CE (7) a Comisiei;
   întrucât Comisia a primit din partea anumitor țări terțe liste de unități, însoțite de garanții că acestea îndeplinesc toate cerințele de sănătate ale Comunității și că, în cazul în care o unitate încetează să mai îndeplinească aceste norme, activitatea acesteia de export către Comunitatea Europeană este suspendată;
   întrucât Comisia nu a putut confirma că în toate aceste țări terțe unitățile respectă cerințele Comunității și că garanțiile oferite de autoritățile competente sunt valabile;
   întrucât, pentru a se evita întreruperea comerțului cu carne de iepure și de vânat de crescătorie provenind din aceste țări, este necesară o perioadă în care statele membre să poată continua să importe carne de iepure și de vânat de crescătorie de la unitățile cu care au colaborat anterior, comercializarea acestor tipuri de carne fiind însă limitată la piața internă a respectivelor state membre; întrucât pe durata acestei perioade suplimentare Comisia primește din partea respectivelor țări garanțiile necesare pentru ca acestea să poată fi incluse în listă, conform procedurii prevăzute de Decizia 95/408/CE;
   întrucât, în ceea ce privește Republica Cehă, s-a stabilit o listă de unități prin Decizia 97/299/CE (8) a Comisiei;
   întrucât, la finele acestei perioade, țărilor terțe care nu au comunicat listele de unități în conformitate cu reglementările Comunității nu li se mai permite să exporte produse din carne de iepure și de vânat de crescătorie către Comunitate;
   întrucât statele membre trebuie să se asigure că unitățile de la care importă produse din carne de iepure și de vânat de crescătorie îndeplinesc condiții de producție și comercializare cel puțin la fel de stricte ca și cele comunitare;
   întrucât, prin urmare, se pot stabili liste provizorii de unități specializate în produse din carne de iepure și de vânat de crescătorie pentru anumite țări;
   întrucât măsurile prevăzute în prezenta decizie sunt în conformitate cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   (1)   Statele membre autorizează importul de carne de iepure și de vânat de crescătorie de la unitățile provenind din țările terțe enumerate în anexa prezentului document.
   (2)   În ceea ce privește alte țări terțe decât cele din anexă, statele membre pot autoriza importul de carne de iepure și de vânat de crescătorie de la unități din aceste țări până la data de 1 ianuarie 1998.
   (3)   Importul de carne de iepure și de vânat de crescătorie rămâne sub incidența prevederilor veterinare stipulate de alte documente ale Comunității.
   Articolul 2
   Prezenta decizie se aplică de la 1 iulie 1997.
   Articolul 3
   Prezenta decizie se adresează statelor membre.

      Adoptată la Bruxelles, 7 iulie 1997.

            Pentru Comisie

         Franz FISCHLER

            Membru al Comisiei

      (1)  JO L 243, 11.10.1995, p. 17.

      (2)  JO L 13, 16.1.1997, p. 33.

      (3)  JO L 120, 11.5.1994, p. 44.

      (4)  JO L 133, 4.6.1996, p. 28.

      (5)  JO L 62, 15.3.1993, p. 49.

      (6)  JO L 13, 16.1.1997, p. 24.

      (7)  JO L 88, 3.4.1997, p. 45.

      (8)  JO L 124, 16.5.1997, p. 50.
   ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA
   LISTA DE LOS ESTABLECIMIENTOSLISTE OVER VIRKSOMHEDERVERZEICHNIS DER BETRIEBEΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝLIST OF ESTABLISHMENTSLISTE DES ÉTABLISSEMENTSELENCO DEGLI STABILIMENTILIJST VAN BEDRIJVENLISTA DOS ESTABELECIMENTOSLUETTELO LAITOKSISTAFÖRTECKNING ÖVER ANLÄGGNINGAR
   Producto: Carne de conejo y carne de caza de cría (*)Produkt: Kød af kanin og af opdrættet vildt (*)Erzeugnis: Kaninchenfleisch und Fleisch von Zuchtwild (*)Προϊόν: Κρέας κουνελιού και εκτρεφομένων θηραμάτων (*)Product: Rabbit meat and farmed game meat (*)Produit: Viande de lapin et viande de gibier d'élevage (*)Prodotto: Carni di coniglio e carni di selvaggina d'allevamento (*)Product: Konijnenvlees en vlees van gekweekt wild (*)Produto: Carne de coelho e carne de caça de criação (*)Tuote: Tarhatun riistan ja kanin liha (*)Varuslag: Kaninkött och kött från vilda djur i hägn (*)

               (*)

               =

               Carne frescaFersk kødFrisches FleischΝωπό ΚρέαςFresh MeatViande fraîcheCarni frescheVers vleesCarne frescaTuore lihaFärskt kött

               1

               =

               Referencia nacionalNational referenceNational-CodeΕθνικός αριθμός έγκρισηςNational referenceRéférence nationaleRiferimento nazionaleNationale codeReferência nacionalKansallinen referenssiNationell referens

               2

               =

               NombreNavnNameΤίτλος εγκατάστασηςNameNomNomeNaamNomeNimiNamn

               3

               =

               CiudadByStadtΠόληTownVilleCittàStadCidadeKaupunkiStad

               4

               =

               RegiónRegionRegionΠεριοχήRegionRégionRegioneRegioRegiãoAlueRegion

               5

               =

               ActividadAktivitetTätigkeitΕίδος εγκατάστασηςActivityActivitéAttivitàActiviteitActividadeToimintamuotoVerksamhet

               SH

               =

               MataderoslagteriSchlachthofΣφαγειοτεχνική εγκατάστασηslaughterhouseabattoirmacelloSlachthuismatadouroteurastamoSlakteri

               CP

               =

               Sala de despieceopskæringsvirksomhederZerlegungsbetriebΕργαστήριο τεμαχισμούcutting plantdécoupesala di sezionamentoUitsnijderijsala de corteleikkaamoStyckningsanläggning

               CS

               =

               Almacén frigoríficofrysehusKühlhausΨυκτική εγκατάστασηcold storeentreposagedeposito frigoriferoKoelhuisarmazém frigoríficokylmävarastoKyl- och fryshus

               6

               =

               Menciones especialesSærlige bemærkningerSpezielle BemerkungenΕιδικές παρατηρήσειςSpecial remarksMentions spécialesNote particolariBijzondere opmerkingenMenções especiaisErikoismainintojaAnmärkningar

               a

               =

               ConejokaninKaninchenκουνέλι, κουνέλιαrabbitlapinconiglioKonijncoelhokanitKanin

               b

               =

               Biunguladosklovbærende dyrPaarhuferδίχηλαbi-ungulatesbiongulésbiungulatiTweehoevigenbiunguladossorkkaeläimetKlövdjur

               c

               =

               Aves de caza silvestresopdrættet fjervildtZuchtfederwildεκτρεφόμενα πτερωτά θηράματαfarmed game birdsgibier d'élevage à plumesselvaggina da penna di allevamentoGekweekt vederwildaves de caça de criaçãotarhatut riistalinnutVildfågel i hägn

               d

               =

               Otros mamíferosandre landlevende dyrandere Landsäugetiereάλλα χερσαία θηλαστικάother land mammalsautres mammifères terrestresaltri mammiferi terrestriAndere landzoogdierenoutros mamíferos terrestresmuut maalla elävätnisäkkäätAndra landdäggdjur

               e

               =

               EstrucioniformesstrudseZucht-FlachbrustvögelστρουθιονίδεςratitesratitesratitiLoopvogelsratitessileälastaiset linnutRatiter
               Las instalaciones sólo podrán homologarse sobre una base comunitaria cuando se hayan adoptado los certificados.Anlæggene kan ikke godkendes på fællesskabsplan før certifikaterne foreligger.Gemeinschaftsweit zugelassen werden nur ordnungsgemäß abgenommene Betriebe.Οι εγκαταστάσεις δεν θα εγκρίνονται σε κοινοτική βάση πριν από την έκδοση των πιστοποιητικών.Plants will not be approved on a Community basis until certificates have been adopted.Les établissements ne peuvent être agréés sur une base communautaire avant l'adoption des certificats.Gli stabilimenti possono essere riconosciuti a livello comunitario soltanto previa adozione dei certificati.Inrichtingen worden slechts op communautair niveau erkend nadat de certificaten zijn goedgekeurd.Os estabelecimentos não podem ser aprovados numa base comunitária antes da adopção dos certificados.Laitokset hyväksytään yhteisön tasolla vasta todistusten antamisen jälkeen.Anläggningarna kan inte godkännas på gemenskapsnivå innan intygen har antagits.

         País: AUSTRALIALand: AUSTRALIENLand: AUSTRALIENΧώρα: ΑΥΣΤΡΑΛΙΑCountry: AUSTRALIAPays: AUSTRALIEPaese: AUSTRALIALand: AUSTRALIËPaís: AUSTRÁLIAMaa: AUSTRALIALand: AUSTRALIEN

               1

               2

               3

               4

               5

               6

               124

               Gold Medal Holdings Pty Ltd

               CASUARINA

               WESTERN AUSTRALIA

               SH-CP-CS

               e

               167

               Dromaius Australia Ltd

               WUBIN

               WESTERN AUSTRALIA

               SH-CP-CS

               e

               398

               Gunnedah Abattoir Holdings Pty Ltd

               GUNNEDAH

               NEW SOUTH WALES

               SH-CP-CS

               b

               533

               Metro Meat International Ltd

               MURRAY BRIDGE

               SOUTH AUSTRALIA

               SH-CP-CS

               b

               572

               Metro Meat International Ltd

               KATANNING

               WESTERN AUSTRALIA

               SH-CP-CS

               b

               689

               Australian Lamb Co. Pty Ltd

               SUNSHINE

               VICTORIA

               CP-CS

               b

               1 027

               Metro Meat International Ltd

               WOOROLOO

               WEST AUSTRALIA

               SH-CP-CS

               b

               1 471

               Agro Australia Pty Ltd

               GEPPS CROSS

               SOUTH AUSTRALIA

               SH-CP-CS

               b

               1 549

               Select Meat Exports Pty Ltd

               MOUNT SCHANK

               SOUTH AUSTRALIA

               SH-CP-CS

               b

               1 857

               AGP (VIC) Pty Ltd

               WYCHEPROOF

               VICTORIA

               SH-CP-CS

               e

               1 889

               Australian Lamb Co. Pty Ltd

               WEST FOOTSCRAY

               VICTORIA

               CP-CS

               b

               2 019

               The Emu Company Pty Ltd

               EUROBIN

               VICTORIA

               SH-CP-CS

               e

               2 346

               Pyramid Hill Processing Pty Ltd

               PYRAMID HILL

               VICTORIA

               SH-CP-CS

               e

               2 773

               Crown Meats Pty Ltd

               DANDENONG

               VICTORIA

               CP-CS

               b

               3 085

               Castricum Brothers Pty Ltd

               DANDENONG

               VICTORIA

               SH-CP-CS

               b

               3 416

               Meramist Pty Ltd

               CABOOLTURE

               QUEENSLAND

               SH-CP-CS

               b

   País: BULGARIALand: BULGARIENLand: BULGARIENΧώρα: ΒΟΥΛΓΑΡΙΑCountry: BULGARIAPays: BULGARIEPaese: BULGARIALand: BULGARIJEPaís: BULGÁRIAMaa: BULGARIALand: BULGARIEN

               1

               2

               3

               4

               5

               62

               Gorna Oryahovitsa

               GORNA ORIAHOVITZA

   País: CHILELand: CHILELand: CHILEΧώρα: ΧΙΛΗCountry: CHILEPays: CHILIPaese: CILELand: CHILIPaís: CHILEMaa: CHILELand: CHILE

               1

               2

               3

               4

               5

               6

               5

               Comercial Mañihuales Ltda

               COYHAIQUE

               XI REGIÓN

               CP-CS

               c

               8

               Comercial Mac Lean Y Cia Ltda

               PUERTO NATALES

               XII REGIÓN

               CP-CS

               a

   País: HUNGRÍALand: UNGARNLand: UNGARNΧώρα: ΟΥΓΓΑΡΙΑCountry: HUNGARYPays: HONGRIEPaese: UNGHERIALand: HONGARIJEPaís: HUNGRIAMaa: UNKARILand: UNGERN

               1

               2

               3

               4

               5

               6

               44

               Komyei Mezogazdasagi Kombinat

               KORNYE

               KOMAROM MEGYE

               SH-CP

               a

               48

               Fotk Kereskedelmi es Szolgaltaro Rt Kisallat Feldolgozo Uzem

               JASZBERENY

               SZOLNOK MEGYE

               SH

               a

               H-100

               Szeker Kft Nyulvago

               SZADA

               PEST MEGYE

               SH

               a

               H-112

               Hajdu Bet Rt Kisvardai Gyara

               KISVARDA

               SZABOLES-SZATMAR-BEREG MEGYE

               SH-CP

               a

               H-115

               Bacska Agrar-Ipari Rt Kisallat Vagouzem

               VASKUT

               BACS-KISKUN MEGYE

               SH-CP

               a

               H-116

               Gerecse Rt Nyulfeldolgozo Uzeme

               BAJ

               KOMAROM MEGYE

               SH-CP

               a

               H-124

               Timek Kft Nyulvago Uzeme

               GYOMA

               BEKES MEGYE

               SH

               a

               H-136

               Olivia Kft Nyulvagohid

               LAJOSMIZSE

               PEST MEGYE

               SH-CP

               a

   País: POLONIALand: POLENLand: POLENΧώρα: ΠΟΛΩΝΙΑCountry: POLANDPays: POLOGNEPaese: POLONIALand: POLENPaís: POLÓNIAMaa: PUOLALand: POLEN

               1

               2

               3

               4

               5

               6

               169

               Rzeznia i przetwornia Krolikow „Poparex”

               TARNOWO PODGORNE

               POZNAN

               SH-CP

               a

               190

               Eksportowa Rzeznia Krolikow

               RYMANOW

               KROSNO

               SH-CP

               a

               194

               Eksportowa Rzeznia Krolikow „Kanwil” Sp. z.o.o.

               DEBICA

               TARNOW

               SH-CP

               a

               196

               Eksportowa Rzeznia Krolikow

               MAKOW

               RADOM

               SH-CP

               a

               232

               Eksportowa Rzeznia Krolikow

               WASILKOW

               BIALYSTOK

               SH-CP

               a

               240

               Eksportowa Rzeznia Krolikow

               KSAWEROW

               LODZ

               SH-CP

               a

               249

               Eksportowa Rzeznia Krolikow

               TOMNICE

               KALISZ

               SH-CP

               a

               788A

               Hubertus Sp. z.o.o.

               DOBRZYCA K /PILY

               PILA

               SH-CP

               a


title: Decizia (UE) 2016/920 a Consiliului din 20 mai 2016 privind semnarea, în numele Uniunii Europene, a Acordului dintre Statele Unite ale Americii și Uniunea Europeană privind protecția informațiilor cu caracter personal în ceea ce privește prevenirea, depistarea, investigarea și urmărirea penală a infracțiunilor

text:
               11.6.2016

               RO

               Jurnalul Oficial al Uniunii Europene

               L 154/1

         DECIZIA (UE) 2016/920 A CONSILIULUI
   din 20 mai 2016
   privind semnarea, în numele Uniunii Europene, a Acordului dintre Statele Unite ale Americii și Uniunea Europeană privind protecția informațiilor cu caracter personal în ceea ce privește prevenirea, depistarea, investigarea și urmărirea penală a infracțiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 16 coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 3 decembrie 2010, Consiliul a autorizat Comisia să deschidă negocieri cu guvernul Statelor Unite ale Americii (denumite în continuare „Statele Unite”) în vederea unui acord privind protecția datelor cu caracter personal atunci când acestea sunt transferate și prelucrate în scopul prevenirii, depistării, investigării sau urmăririi penale a infracțiunilor, inclusiv a terorismului.

               (2)

               Negocierile cu guvernul Statelor Unite s-au încheiat, iar textul acordului a fost parafat la 8 septembrie 2015.

               (3)

               Acordul urmărește să instituie un cadru cuprinzător de principii și garanții în materie de protecție a datelor în momentul transferului de informații cu caracter personal în scopul aplicării dreptului penal între Statele Unite, pe de o parte, și Uniunea Europeană sau statele sale membre, pe de altă parte. Obiectivul este asigurarea unui nivel ridicat de protecție a datelor și, prin urmare, intensificarea cooperării între părți. Deși nu constituie în sine temeiul juridic pentru niciun transfer de informații cu caracter personal către Statele Unite, acordul completează, atunci când este necesar, garanțiile privind protecția datelor prevăzute de actualele și viitoarele acorduri privind transferul de date sau de dispozițiile naționale care autorizează astfel de transferuri.

               (4)

               Competențele Uniunii acoperă toate dispozițiile acordului. În special, Uniunea a adoptat Directiva (UE) 2016/680 a Parlamentului European și a Consiliului (1) privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date. Transferurile efectuate de statele membre cu respectarea garanțiilor corespunzătoare sunt prevăzute la articolul 37 alineatul (1) literea (a) din directiva menționată.

               (5)

               În conformitate cu articolul 6a din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană (TUE) și la Tratatul privind funcționarea Uniunii Europene (TFUE), Regatul Unit și Irlanda nu sunt obligate să aplice normele stabilite în acord referitoare la prelucrarea datelor cu caracter personal de către statele membre în exercitarea activităților aflate sub incidența domeniului de aplicare a părții a treia titlul V capitolul 4 sau 5 din TFUE, atât timp cât Regatul Unit și Irlanda nu sunt obligate să aplice normele privind formele de cooperare judiciară în materie penală sau de cooperare polițienească care necesită respectarea dispozițiilor acordului.

               (6)

               În conformitate cu articolele 2 și 2a din Protocolul nr. 22 privind poziția Danemarcei, anexat la TUE și la TFUE, Danemarca nu are obligații în temeiul normelor prevăzute în acord, care nu i se aplică, care se referă la prelucrearea datelor cu caracter personal de către statele membre în momentul desfășurării unor activități care intră în domeniul de aplicare al capitolului 4 sau 5 din titlul V al părții a treia din TFUE.

               (7)

               Orice notificare efectuată în temeiul articolului 27 din acord în ceea ce privește Regatul Unit, Irlanda sau Danemarca ar trebui să fie efectuată în conformitate cu statutul respectivelor state membre în temeiul dispozițiilor relevante din dreptul Uniunii și în strânsă consultare cu acestea.

               (8)

               Acordul ar trebui semnat, sub rezerva încheierii acestuia la o dată ulterioară,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului dintre Statele Unite ale Americii și Uniunea Europeană privind protecția informațiilor cu caracter personal în ceea ce privește prevenirea, depistarea, investigarea și urmărirea penală a infracțiunilor, sub rezerva încheierii acestuia (2).
   Articolul 2
   Președintele Consiliului este autorizat să desemneze persoana autorizată (persoanele autorizate) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 20 mai 2016.

            Pentru Consiliu

            Președintele

         K.H.D.M. DIJKHOFF

      (1)  Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului (JO L 119, 4.5.2016, p. 89).

      (2)  Textul acordului va fi publicat împreună cu decizia privind încheierea sa.